CELEX: 62021CN0416
Language: et
Date: 2021-07-07 00:00:00
Title: Kohtuasi C-416/21: Eelotsusetaotlus, mille on esitanud Bayerisches Oberstes Landesgericht (Saksamaa) 7. juulil 2021 – Landkreis A.-F. versus J. Sch. Omnibusunternehmen, K. Reisen GmbH

25.10.2021   
            
            
               ET
            
            
               Euroopa Liidu Teataja
            
            
               C 431/7
            
         
      Eelotsusetaotlus, mille on esitanud Bayerisches Oberstes Landesgericht (Saksamaa) 7. juulil 2021 – Landkreis A.-F. versus J. Sch. Omnibusunternehmen, K. Reisen GmbH
      (Kohtuasi C-416/21)
      (2021/C 431/05)
      Kohtumenetluse keel: saksa
      
         Eelotsusetaotluse esitanud kohus
      
      Bayerisches Oberstes Landesgericht
      
         Põhikohtuasja pooled
      
      
         Kaebaja: Landkreis A.-F.
      
         Vastustaja: J. Sch. Omnibusunternehmen, K. Reisen GmbH
      
         Menetluses osales: E. GmbH & Co. KG
      
         Eelotsuse küsimused
      
      
                  1.
               
               
                  Kas direktiivi 2014/24/EL (1) artikli 57 lõike 4 punkti d tuleb tõlgendada nii, et avaliku sektori hankijal peab olema piisavalt usaldusväärseid andmeid, mille alusel järeldada, et ettevõtjad on rikkunud ELTL artiklit 101?
               
            
                  2.
               
               
                  Kas direktiivi 2014/24/EL artikli 57 lõiget 4 tuleb tõlgendada fakultatiivsete kõrvaldamise aluste ammendava loeteluna selles mõttes, et olukorras, kus pakkumusi ei esitata iseseisvalt ega sõltumatult, ei või võrdse kohtlemise põhimõttele (sama direktiivi artikli 18 lõige 1) tuginedes jätta pakkumust edukaks tunnistamata?
               
            
                  3.
               
               
                  Kas direktiivi 2014/24/EL artikli 18 lõiget 1 tuleb tõlgendada nii, et see ei luba tunnistada edukaks pakkumust, mille on esitanud ettevõtja, kes moodustab koos teiste ettevõtjatega, kellest igaüks on esitanud pakkumuse, ühe majandusüksuse?
               
            
         (1)  Euroopa Parlamendi ja nõukogu 26. veebruari 2014. aasta direktiiv 2014/24/EL, riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65).